section_heading: Povijest sastava
paragraph_text: Ansambl je pod nazivom Kvartet Boška Petrovića, 1959. godine osnovao hrvatski glazbenik, skladatelj i producent Boško Petrović (vibrafon) u kojem su zajedno s njim svirali još i Zlatko Kružić (glasovir), Zdravko Šatrak (kontrabas) i Ivica Gereg (bubnjevi). Ubrzo umjesto Zdravka Šatraka na kontrabas dolazi Krešimir Remeta, a Kružića na glasoviru zamjenjuje Davor Kajfeš. Krajem godine sastav mijenja naziv u Zagrebački jazz kvartet. Ansambl iste godine napuštaju Ivica Greg i Krešimir Remeta, a na njihova mjesta dolaze Miljenko Prohaska i bubnjar Silvije Glojnarić.